Jane Sutherland

Jane SUTHERLAND (n. la 26-an de decembro 1853 - m. la 25-an de julio 1928) estis aŭstralia pejzaĝpentristo kaj pioniro de la liberaera pentradmovado en tiu lando. Ŝi cetere famiĝis kiel defendanto de profesiaj virinaj artistoj. Ŝi lernis pentradon per kursoj de pluraj famaj majstroj kiel Frederick McCubbin, Eugene von Guerard kaj George Folingsby.

Sutherland apartenis al grupo da pentristoj en Melburno, kiuj pli volonte plenumis verkojn ekster siaj atelieroj. Ŝi interalie pentris pejzaĝojn de la regionoj ĉirkaŭ Alphington, Templestowe kaj Box Hill en Viktorio.

Sutherland estis unu el la artinstruistoj de pentristino Florence Fuller.

 Literaturo 
 Frances Lindsay, Sutherland, Jane (1853 - 1928), Australian Dictionary of Biography, Volume 12, Melbourne University Press, 1990, pp 140–141.

 Eksteraj ligiloj 

 Obstruction, Box Hill (Ballarat Fine Art Gallery)

Kategorio:Aŭstraliaj pentristoj